laion/Wikipedia-Exotic huggingface dataset:
אמדאו החמישי, רוזן סבויה

אמדאו החמישי, רוזן סבויה (באיטלקית: Amedeo V di Savoia; ‏4 בספטמבר 1249 – 16 באוקטובר 1323), היה רוזן סבויה בין השנים 1285–1323. אמדאו נולד ב-4 בספטמבר 1249 בלה בורז'ה-דו-לק, לתומאס, רוזן פלנדריה ולבאטריצ'ה פיאסקי, בתם של תאודורו השלישי פיאסקי, רוזן לבאניה וסימונה דלה ווטה. בשנת 1285 מת דודו פיליפו הראשון, רוזן סבויה, ואמדאו עלה לשלטון במקומו. אחיינו פיליפו הראשון, הלורד של פיימונט שלכאורה קדם לו בסדר הירושה, היה באותה העת רק בן 7 ולא היה יכול להתנגד לאמדאו, ובנוסף נתן לו אמדאו את השליטה בטורינו ובפינרולו. כמו כן על מנת להבטיח לו את נאמנותו של אחיו הצעיר לואיג'י הראשון, הברון של וו, מסר לו אמדאו את השליטה בוו כנחלה תורשתית. אמדאו הרחיב את נחלותיו, ואף מונה למגן ז'נבה. אמדאו הצליח ליצור יחסים טובים עם ממלכת צרפת, אולם מאידך היה נתון לסכסוך מתמיד עם דוכסות אוסטריה. מאוחר יותר כרת אמדאו ברית עם גיסו היינריך השביעי, קיסר האימפריה הרומית הקדושה, על מנת לבלום את שאיפות ההתפשטות של צרפת, ובשנת 1313 אף קיבל מהיינריך את התואר כומר קיסרי של לומברדיה. בנוסף העלה היינריך את מעמדו באאוסטה ובשאבלה למעמד של דוכס, אם כי הם נשארו חלק מרוזנות סבויה. בשנת 1315 סייע אמדאו להוספיטלרים בהגנה על רודוס מפני הטורקים. ב-16 באוקטובר 1323 מת אמדאו באביניון, ובנו אדוארדו, רוזן סבויה עלה לשלטון במקומו. בשנת 1272 התחתן אמדאו עם סיביל מבאז'ה, בתם של גידו השני, רוזן באז'ה ובאטריצ'ה ממונטפראט, ממנה נולדו לו 8 ילדים: בונה מסבויה (1275–1300), התחתנה עם ז'אן הראשון, רוזן ויינואה, ולאחריו התחתנה עם איג מבורגונדי, הלורד של מונבוסון ג'ובאני מסבויה באטריצ'ה מסבויה (1278–1291) אלאונורה מסבויה (1280–1324), התחתנה עם גיום הראשון משאלון, רוזן אוקזר וטונר, ולאחריו התחתנה עם דראו הרביעי, רוזן מלו, ולאחריו התחתנה עם ז'אן הראשו, רוזן פורז אדוארדו, רוזן סבויה (1284–1329) מרגריטה מסבויה (לא ידוע–1349), התחתנה עם ג'ובאני הראשון, מרקיז מונטפראט אגנזה מסבויה (1286–1322), התחתנה עם גיום השלישי, רוזן ז'נבה איימונה, רוזן סבויה (1291–1343) בשנת 1297 התחתן אמדאו עם מארי מבראבנט, רוזנת סבויה, בתם של יוהאן הראשון, דוכס בראבנט ומרגרט מפלנדריה, דוכסית בראבנט, ממנה נולדו לו 4 ילדים: מריה מסבויה (1298–1326), התחתנה עם אוגו דה לה טור דו פין, ברון פאוצ'יני קטרינה מסבויה (1297–1336), התחתנה עם לאופולד הראשון, דוכס אוסטריה אנה מסבויה (1306–1365), התחתנה עם אנדרוניקוס השלישי, קיסר האימפריה הביזנטית באטריצ'ה מסבויה (1310–1331), התחתנה עם היינריך, מלך בוהמיה מדיה וקבצים בנושא אמדאו החמישי, רוזן סבויה בוויקישיתוף
רבקה אופיר

רבקה (רבקי) אופיר (נולדה ב-1948) היא ביולוגית במרכז מדע ים המלח והערבה והמנהלת המדעית של שלוחת ערבה תיכונה. בעלת תואר דוקטור מאוניברסיטת בן-גוריון בנגב. מחקריה עוסקים בתחום הצמחים. היא בנתה מודלים לפעילות צמחי מדבר בריפוי מחלות, במסגרת זו קטלגה כ-200 צמחי מדבר באוסף צמחים במרכז המדע. כן בנתה מודלים לריפוי סרטן על ידי צמחיית מדבר, בין היתר הציטראל אשר הורג תאים סרטניים מבלי לפגוע בתאים רגילים[דרוש מקור]. אופיר נולדה כבת רביעית לבלומה ואליעזר גלעוז ממקימי מושב כפר ויתקין שבעמק חפר. היא גדלה והתחנכה במושב. אביה פרסם ספרים בנושא ההתיישבות הציונית בשרון. אופיר למדה במגמה הריאלית בתיכון בנתניה. בתום שירותה הצבאי כקצינה, למדה תואר ראשון בפיזיקה וכימיה באוניברסיטה העברית, ולאחר מכן המשיכה לתואר שני בביולוגיה. במסגרת לימודיה בבית הספר לרפואה בהדסה עין כרם בדקה את ההבדל בין תא סרטני לתא בריא. בשנת 1982, החלה בכתיבת הדוקטורט באוניברסיטת בן-גוריון בנושא "מנגנוני השרית לוקמיה בעכברים על ידי הנגיף". היא השלימה אותו בשנת 1987. לאחר מכן עברה לסן דייגו ללימודי פוסט דוקטורט בהנדסה גנטית. עם שובה לישראל, התקבלה לעבודה במחלקה לאימונולוגיה באוניברסיטת בן-גוריון, ולאחר מספר שנים עשתה פוסט דוקטורט נוסף במלבורן שבאוסטרליה. היא הצטרפה למרכז מחקר שהוקם בחצבה. בשנת 1998 הקימה ספרייה של צמחי מדבר ובה 250 צמחים שונים. היא משערת כי צמחים שמתמודדים ושורדים תנאים מדבריים יכולים להיות יעילים בריפוי. אופיר חקרה תרופות לסרטן, כדוגמת לימפומה, סרטן השד ומלנומה, וכן מחלות הקשורות לחלבוני סוכך, מחלות ניווניות במוח ואלצהיימר. במהלך מחקרה היא גילתה כי בצמח הלימונית ישנו ציטראל, חומר פעיל הנלחם בהצלחה בהתפשטות תאים סרטניים ואינו פוגע בתאים נורמליים. אולם על טיפול מסוג זה לא ניתן לכתוב פטנט ולכן התקשתה בגיוס תקציב למחקר נוסף. התגלית פורסמה בכתב העת המדעי Planeta Medica, במסגרת מאמר משותף עם ד"ר נתיב דודאי ופרופ' יעקב ויינשטיין. בעלה, שנהרג בתאונה, היה ממקימי מושב חצבה בערבה. לזוג שלושה ילדים וכן נכדים. רבקה אופיר, באתר מרכז המדע ים המלח והערבה עידו אפרתי, חוקרת תאי גזע מחפשת תרופה לסרטן בצמחי הערבה, באתר הארץ, 14 בפברואר 2014 עוד סיפור אחד של ערבה(הקישור אינו פעיל) מתוך כתבת לאשה מ-30 בינואר 2017 רשימת הפרסומים של רבקה אופיר, בקטלוג הספרייה הלאומית קורות החיים של רבקה אופיר (באנגלית) רבקי אופיר, אוסף הצמחים (ארכיון) PLoS Genet. 2016 Dec 30;12(12) A Differentiation Transcription Factor Establishes Muscle-Specific Proteostasis in Caenorhabditis elegans. Bar-Lavan et al https://link.springer.com/article/10.1007%2Fs12031-017-0916-y Elmann, A., Telerman, A., Ofir, R. et al. J Mol Neurosci (2017) 62: 99. BMC Complement Altern Med. 2017 Jun 23;17(1):332. 3,5,4'-trihydroxy-6,7,3'-trimethoxyflavone protects against beta amyloid-induced neurotoxicity through antioxidative activity and interference with cell signaling. Telerman et al דקלה קפקא‏, צמחי לימונית ולואיזה יכולים להרוג תאים סרטניים, באתר וואלה, 3 בנובמבר 2005 שרון רופא אופיר, 'קנאביס יצא מהארון': החוקרת שלא עישנה מעולם מבטיחה פיצוץ בתחום, באתר Xnet‏, 29 בינואר 2017
פרס מוזיאון ישראל לאיור ספר ילדים על שם בן-יצחק

פרס מוזיאון ישראל לאיור ספר ילדים על שם בן-יצחק הוא פרס ישראלי לאיור ספרי ילדים המוענק, מאז שנת 1978 על ידי מוזיאון ישראל. בשנת 1978 החל אגף הנוער והחינוך לאמנות ע"ש רות במוזיאון ישראל להעניק פרס דו שנתי לאיור ספר ילדים. הפרס נקרא על שמם של רבקה (סופר) ומיכאל בן-יצחק, שנהרגו בפיגוע בכיכר ציון בירושלים בשנת 1975. הפרס מוענק למאייר על יצירתו בספר שיצא לאור בישראל בשנתיים שלפני חלוקת הפרס. ומוגש למועמדות על ידי המו"ל של הספר. בשנת 2010, לדוגמה, הוגשו לוועדת הפרס 185 ספרים שאוירו על ידי 111 מאיירים. בנוסף לזוכה רשאי חבר השופטים של הפרס להעניק עד חמישה ציונים לשבח למאיירים. טקס חלוקת הפרסים נערך בספרייה של אגף הנוער ע"ש רות במוזיאון ישראל במסגרת שבוע הספר העברי. הספר הזוכה זכאי להדפיס על כריכתו את מדליית הפרס בצבע זהב ואילו הספרים שזכו בציון לשבח זכאים לצרף מדליה בצבע כסף. שילה כהן, נורית (עורכת), ספר המאיירים הגדול, זוכי פרס מוזיאון ישראל לאיור ספר ילדים על-שם בן-יצחק בשנים 1978–2004, מוזיאון ישראל, ירושלים, עם עובד, תל אביב, 2005 קטלוג פרס מוזיאון ישראל לאיור ספר ילדים על-שם בן-יצחק (2010) קטלוג פרס מוזיאון ישראל לאיור ספר ילדים על-שם בן-יצחק (2012) קטלוג פרס מוזיאון ישראל לאיור ספר ילדים על-שם בן-יצחק (2014) ספר המאיירים הגדול באתר "דףדף" פרס מוזיאון ישראל לאיור ספר ילדים ע״ש בן-יצחק לשנת 2016 יוענק לאיתן אלוא, פורטפוליו, 8 במאי 2016 צפו: פסטיבל איורים שיגרום לכם לעלות לירושלים, באתר וואלה, 4 ביולי 2018 ראו: שילה כהן, נורית (עורכת), ספר המאיירים הגדול, זוכי פרס מוזיאון ישראל לאיור ספר ילדים על-שם בן-יצחק בשנים 1978–2004, מוזיאון ישראל, ירושלים, עם עובד, תל אביב, 2005
בחירות 1959

האם התכוונתם ל... הבחירות הכלליות בבריטניה 1959 הבחירות לכנסת הרביעית הבחירות לנשיאות אירלנד, 1959 (אנ') הבחירות לרשויות המקומיות בישראל (1959)
אדוארדו, רוזן סבויה

אדוארדו, רוזן סבויה (באיטלקית: Edoardo di Savoia; ‏1284 – 4 בנובמבר 1329), היה רוזן סבויה בין השנים 1323–1329. אדוארדו נולד בשנת 1284 בפריז, לאמדאו החמישי, רוזן סבויה ולסיביל מבאז'ה, בתם של גידו השני, רוזן באז'ה ובאטריצ'ה ממונטפראט. בשנת 1323 מת אביו אמדאו החמישי, רוזן סבויה, ואדוארדו עלה לשלטון במקומו. בשנת 1325 הובס אדוארדו בקרב וארי על ידי גיגה השמיני, רוזן ויינרואה ואמדאו השלישי, רוזן ז'נבה, ובקושי הצליח להימלט משדה הקרב. בשנת 1327 התמרדו תושבי מאוריין נגד בישוף העיר, ואדוארדו החזירו לשלטונו. בשנת 1328 התקין אדוארדו אמת מים מעץ, על מנת לספק לטירתו בשיאמברי מים טריים כל יום. ב-4 בנובמבר 1329 מת אדוארדו בגנטילי בפתאומיות, ואחיו איימונה, רוזן סבויה עלה לשלטון במקומו. בשנת 1307 התחתן אדוארדו עם בלאנש מבורגונדי, רוזנת סבויה, בתם של רובר השני, דוכס בורגונדי ואנייה מצרפת, דוכסית בורגונדי, ממנה נולדה לו בת אחת: ג'ובאנה מסבויה (1310–1344), התחתנה עם ז'אן השלישי, דוכס ברטאן מדיה וקבצים בנושא אדוארדו, רוזן סבויה בוויקישיתוף
ניר מטלון

ניר מטלון (נולד ב-22 בספטמבר 1968) הוא כדורסלן עבר ישראלי ומאמן כדורסל בהווה. גובהו 2.01 מטר, שיחק בעמדת הסמול פורוורד. ניר מטלון נולד במושב תלמי יחיאל. שיחק תחילה בקבוצת נוער של הפועל גבעת ברנר, ובגיל 17 הגיע לקבוצת הנוער של הפועל גליל עליון. בגילאי הבוגרים שיחק תחילה בקבוצת הפועל חולתא מליגה א', ובעונת 1986/87 שיחק לראשונה בליגה הלאומית. בשנים הראשונות מיעט לשחק. בשנת 1988 זכה עם הקבוצה בגביע המדינה. מעונת 1990/91 קיבל מקום משמעותי יותר בקבוצה, ובשלושת משחקי הפלייאוף של עונה זו קלע בממוצע 14 נקודות למשחק. בעונת 1991/1992 זכה עם הקבוצה בשנית בגביע המדינה. בעונת 1992/93 זכה עם הקבוצה באליפות המדינה כשחקן מחליף, וקלע בממוצע 8.1 נקודות למשחק במשך העונה הסדירה. בנוסף העפיל עם הקבוצה לחצי גמר גביע אירופה למחזיקות גביע. שיחק גם בקבוצות הפועל אילת, מכבי רמת גן, מכבי ראשון לציון, מכבי רמת גן, אליצור אשקלון בעת ששיחקה בליגה השנייה ובמכבי קריית מוצקין. ב-13 עונות בליגה הראשונה קלע מטלון 1,193 נקודות. למטלון שתי הופעות במדי נבחרת ישראל. לאחר פרישתו ממשחק שימש עונה אחת כעוזר המאמן ישראל לב בעירוני רמת גן, ובעונת 2005–2006 היה עוזר מאמן בהפועל גליל עליון. ב-2015 החל לאמן את עירוני קריית אונו מהליגה הארצית, אשר בסיום עונת 2017-2018 ירדה לליגה א'. אחיו, נועם מטלון, שיחק 5 עונות בליגת העל. אורי שמיר, הכר את הספורטאי - ניר מטלון (אורכב 28.10.2016 בארכיון Wayback Machine), באתר גליל עולה - אתר הספורט של הצפון, 27 באפריל 2012 ניר מטלון, באתר מנהלת ליגת העל יאיר זעפרני, לילות טובים אירופה , באתר hoops‏, 29 באוקטובר 2013 ניר מטלון, באתר ספסל שגיא ניר‏, מטלון: "אף קבוצה לא עברה טראומה כמו שלנו", באתר וואלה, 21 בפברואר 2006 הליגה הארצית יוצאת לדרך: יהיה גם פלייאוף על כרטיס העלייה, באתר איגוד הכדורסל, 11 באוקטובר 2015 גיא גפן, "קריית אונו במשחקי מבחן נגד הירידה". אונו NEWS, ‏23 באפריל 2018
יעקב יוסף אטינגר

רבי יעקב יוסף אטינגר (בכתיב מיושן: עטטינגר; בגרמנית: Oettinger; ה'תק"מ, 1780 - כ"ב בחשוון ה'תרכ"א, 7 בנובמבר 1860) היה ראב"ד ברלין ורבה הראשי בפועל במשך 35 שנה. נולד לרב מרדכי אטינגר בגלוגאו, למד מפי רבי עקיבא איגר. ב-1804 נישא לליבע רייזל לבית זקס. בשנת 1818 הגיע לברלין והתמנה כמורה בבית המדרש המקומי, במשך תקופה שימש דיין בבית הדין הגדול של קהילת ברלין, תחת רבה של העיר, הרב מאיר וייל. בשנת 1825, ה'תקפ"ה, התמנה כראש בית הדין וכרבה הראשי בפועל של ברלין, תפקיד שבו נשא עד פטירתו. עם מינויו קוצצו סמכויותיו של הרב הראשי בקהילה הברלינאית, וחלק ניכר מהסמכויות שהיו בידי הרב באופן מסורתי הועברו למוסדות אחרים של הקהילה. הרב אטינגר נאלץ להתמודד עם הרוח החדשה ששררה בקהילה, בדרך כלל שלא בהצלחה. כך למשל, חיווה דעתו לשלילה על מנהג המקהלה שליוותה את התפילות החגיגיות לחזור על מילים בנוסח התפילה בקטעים שבהם התבקש הדבר מבחינה מוזיקלית, אך לאחר שהמקהלה המשיכה במנהגה למרות דעתו, ביטל את הוראתו. בפועל, היה הרב אטינגר הרב האחרון שהנהיג את קהילת ברלין המאוחדת כרב, לאחר פטירתו פעלו כרבנים, עוזרו הרב אלחנן רוזנשטיין (עד 1869) והרב מיכאל זקש שהיה דרשן. במקביל עתרו ראשי הקהילה, לאופולד צונץ ואחרים לשלטונות בקריאה לביטול משרת הרב, הם טענו כי לקהילה נחוץ בימים אלו רק מורה אמוני ולא פוסק הלכה. בבית הכנסת החדש שהחל להיבנות בשנת חייו האחרונה של הרב אטינגר, שלטו כבר הרפורמים. על מצבת קברו נחרט: יען הטיבות לשם אלוה ולעדה אשר נחית עקב הצדקה והשלום לשמור ולעשות צוית ישבת על מדין ואחרי הצדק מלאת וספר אל חי בענות צדק הורית לכן משמרת כהנתך פעלך בקרב שנים מופת לרבים יהיה ולשם לך טוב מבנים הן ציון תפארת הרימה לך עדתך הלום לאמר יש פרי לצדיק ואחרית לאיש שלום — . מלבד הסכמותיו לספרים רבים, לא נשתמרו כתבים הלכתיים שלו. מכונה לאפיית מצות מכונה שזכתה לאישור הלכתי שלו, עמדה לפני הרב יוסף שאול נתנזון ובית דינו והביאה אותם להצטרף לעמדת המתירים להשתמש במצות אלו בחג הפסח. נותרו בדפוס הוספות שלו לספר "תורת חיים ואהבת חסד" (ברלין תקפ"ט) הכולל הדרכה, הלכות ותפילות לחברי החברה קדישא לפי מנהג ברלין. דוד קסל, שירים לכבוד... ר' יעקב יוסף נ"י ראב"ד דק"ק ברלין... ליום מלאת להם חמשים שנה מאז ברית שלומם נכרתה. ברלין: דפוס גרשון ברנשטיין, ה'תרי"ד, 1854 מדיה וקבצים בנושא יעקב יוסף אטינגר בוויקישיתוף חבל על דאבדין ולא משתכחין. (ידיעה על פטירתו), המליץ, 20 בדצמבר 1860 יעקב יוסף אטינגר (1780-1860), דף שער בספרייה הלאומית קהלת יעקב בברלין: בחמשים שנה הראשונות למאה הנוכחית, הצפירה, 14 בספטמבר 1887. מצוטט אצל יהודה לייב ביאלר, מן הגנזים, ג, ירושלים תשל"ה, עמ' 267. הרב יוסף שאול נתנזון, שו"ת שואל ומשיב שביעאה, פתיחה לקונטרס "ביטול מודעה".
יחסי אוסטריה – ארצות הברית

יחסי אוסטריה – ארצות הברית הם היחסים הדו-צדדיים בין רפובליקת אוסטריה לארצות הברית של אמריקה. שגרירות ארצות הברית באוסטריה ממוקמת בבירתה וינה. השגרירות האוסטרית בארצות הברית שוכנת בוושינגטון הבירה. נכון לשנת 2000, בארצות הברית מתגוררים 735,128 אמריקאים אוסטרים. על פי דוח המנהיגות העולמית של ארצות הברית לשנת 2012, 31% מהאוסטרים בוטחים את במנהיגות האמריקאית, עם 40% הביעו את מורת רוחם ו-29% אמרו שלא ניתן לסמוך עליה. בדצמבר 1917 הכריזה ארצות הברית מלחמה על האימפריה האוסטרו-הונגרית בנוסף על האימפריה הגרמנית, לאחר שנכנסה למלחמת העולם הראשונה. לאחר סיום מלחמת העולם השנייה, לארצות הברית ניתן אזור כיבוש מיוחד באוסטריה. בנוסף, ארצות הברית מילאה תפקיד חשוב בשיקום אוסטריה, באמצעות תוכנית מרשל ואמנת המדינה האוסטרית. לעיתים תכופות, וינה נבחרה כמקום התכנסות של מפגשי פסגות מדיניות, כמו פסגת וינה ביוני 1961, בה נשיא ארצות הברית ג'ון פיצג'רלד קנדי נועד עם יושב ראש הסובנארקום של ברית המועצות ניקיטה חרושצ'וב, וחתימת הסכם סאל"ט-2 ביוני 1979, בהשתתפות נשיא ארצות הברית ג'ימי קרטר והמזכיר הכללי של המפלגה הקומוניסטית של ברית המועצות ליאוניד ברז'נייב. בפברואר 1984 נשיא אוסטריה רודולף קירכשלגר ערך ביקור מדיני בארצות הברית. היה זה הביקור המדיני הראשון של נשיא אוסטריה בארצות הברית. בספטמבר 1995 הזמין נשיא ארצות הברית ביל קלינטון את נשיא אוסטריה תומאס קלסטיל לפגישת עבודה בוושינגטון הבירה שהתקיימה ב-19 באוקטובר של אותה השנה. ב-21 ביוני 2006, נשיא ארצות הברית ג'ורג' ווקר בוש, קיים פגישות בילטרליות עם נשיא אוסטריה היינץ פישר בארמון הופבורג בווינה, יחד עם מזכירת המדינה של ארצות הברית קונדוליזה רייס ושרת החוץ של אוסטריה, אורסולה פלסניק, זמן קצר לפני הפסגה המשותפת של ארצות הברית והאיחוד האירופי. מדיה וקבצים בנושא יחסי אוסטריה – ארצות הברית בוויקישיתוף היסטוריה של יחסי אוסטריה–ארצות הברית, באתר "Office of the Historian" (באנגלית) "PCT18. ANCESTRY (TOTAL CATEGORIES TALLIED) FOR PEOPLE WITH ONE OR MORE ANCESTRY CATEGORIES REPORTED [109] - Universe: Total ancestry categories tallied for people with one or more ancestry categories reported". אורכב מ-המקור ב-2020-02-12. נבדק ב-2017-07-13. U.S. Global Leadership Project Report - 2012 Visits to the U.S. by Foreign Heads of State and Government--1984, באתר Wayback Machine Remarks of President Reagan and President Rudolf Kirchschlager of Austria at the State Dinner,‏ 28 בפברואר 1984 Digest of Other White House Announcements, September 11, פרויקט הנשיאות האמריקנית, אוניברסיטת קליפורניה Digest of Other White House Announcements, October 19, פרויקט הנשיאות האמריקנית, אוניברסיטת קליפורניה In Europe, Bush Hears a Tale of 2 Prisons, באתר הניו יורק טיימס, 25 ביוני 2006
אייל משעני

אייל משעני (נולד ב-10 באוגוסט 1963) הוא מדען ישראלי, פרופסור לרדיוכימיה והדמיה מולקולרית במרכז הרפואי הדסה, הפקולטה לרפואה של האוניברסיטה העברית. משעני משמש כמנהל יחידת הציקלוטרון, מנהל אגף מחקר ופיתוח ומנכ"ל קרן מחקרים של המרכז הרפואי הדסה שבירושלים. נודע בפיתוח חומרי הדמיה גרעיניים להדמיית תהליכים ביוכימיים בגוף האדם. בסוף שנות ה-90 הכניס פרופ' משעני את חומר ההדמיה העיקרי ל-FDG,PET, למדינת ישראל. בעקבות כך הדמית ה PET בישראל הפכה לחלק אינטגרלי באבחון חולי סרטן. בשנת 1990 סיים תואר ראשון בכימיה באוניברסיטת תל אביב בהצטיינות. לאחר מכן, המשיך במסלול ישיר לדוקטורט אותו סיים בהצטיינות יתרה בשנת 1994. בין השנים 1994–1996 השלים את לימודיו כפוסט דוקטורנט באוניברסיטת וושינגטון, סנט לואיס מיזורי, בתחום של הדמיה מולקולרית (PET imaging). במקביל ללימודיו בארצות הברית תכנן ופיקח על הקמת מעבדות ה-PET והציקלוטרון בהדסה עין כרם בישראל. עם חזרתו לארץ בשנת 1997 הקים את יחידת הציקלוטרון בהדסה עין כרם, הראשונה בישראל. הקמת המערך בהדסה עין כרם הובילה לשינוי בדרך האבחון הרפואי בעיקר בחולי סרטן. ב-2010 הוסיף ציקלוטרון נוסף וסורק PET/CT למחקר בחיות קטנות במתחם המחקר והפיתוח בהדסה עין כרם. בשנת 2012 מונה לפרופסור מן המניין באוניברסיטה העברית. מונה למנהל אגף מחקר ופיתוח ומנכ"ל קרן מחקרים במרכז הרפואי הדסה בשנת 2014. פרופסור משעני פרסם למעלה מ-100 מאמרים מדעיים בינלאומיים ורשומים חמישה פטנטים על שמו. במהלך השנים הקים קורס חדש ללימודי הדמיה המולקולרית ורפואה גרעינית, בפקולטה לרפואה באוניברסיטה העברית. נכון ל-2017 עובד על פיתוח שיטות הדמיה גרעיניות למיפויי לב ואבחון סוגי סרטן שונים. נשוי ואב לשניים, אח של מוטי משעני ודודו של דרור משעני. גלי וינרב, ‏הסכם של 4 מיליון דולר בין חברת הדסית לבין סינקטיק הפולנית, באתר גלובס, 19 בנובמבר 2013
דלתא בקנטאור

δ בקנטאור הוא כוכב בולט בקבוצת הכוכבים קנטאור עם בהירות נראית מדרגה 2.52. הכוכב נמצא במרחק של כ-400 שנות אור ממערכת השמש. בדומה לכוכבים אחרים בקבוצת קנטאור עם בהירות כמו שלו, אין ל-δ בקנטאור שם משלו, ככל הנראה בשל מיקומו הדרומי שלא איפשר לצפות בו מאירופה. δ בקנטאור הוא כוכב הסדרה הראשית כחול מסוג ספקטרלי B2 V, מסתו כ-8.7 מסות שמש, רדיוסו כ-6.5 רדיוסי שמש וטמפרטורת פניו כ-22,300 קלווין. הוא מאיר בעוצמה של פי 1,350 מעוצמת ההארה של השמש באור נראה, אך בשל טמפרטורת פניו הגבוהה רוב קרינתו היא בתחום העל-סגול, כך שעוצמת הארתו הכוללת היא בערך פי 5,000 מעוצמת ההארה של השמש. הכוכב מסתובב על צירו במהירות של לפחות 240 קילומטרים בשנייה וכתוצאה מכך הוא מעיף חומר מפני השטח שלו. החומר המועף יוצר מעטפת המקיפה את הכוכב ומגיעה לקוטר זוויתי של 6-7 אלפיות של שניית קשת סביב הכוכב השקולה לקוטר של פי 85-95 מקוטר השמש או פי 12-14 מקוטר הכוכב עצמו. בהירותו של הכוכב משתנה בין דרגות בהירות 2.51 ו-2.65 והוא מסווג כמשתנה γ בקסיופאה. עם זאת, מדידות הראו שיש מחזוריות מורכבת בשינויים בניגוד לחוסר מחזוריות שמאפיינת משתנים מהסוג של γ בקסיופאה, והועלו השערות שבהירות הכוכב משתנה גם בעקבות פעימות פנימיות. השערה נוספת היא שיש לכוכב בן זוג עמום עם מסה של 4-7 מסות שמש שמקיף אותו במרחק של כ-6.9 יחידות אסטרונומיות בזמן הקפה של 4.6 שנים. במרחק זוויתי של 2.5 דקות קשת ו-3.7 דקות קשת מ-δ בקנטאור נמצאים בהתאמה כוכב הסדרה הראשית כחול נוסף מסוג ספקטרלי B9 V‏ (HD 105383) וענק כחול מסוג ספקטרלי B6 III‏ (HD 105382), אך לא נראה שהם קשורים כבידתית וככל הנראה רק נמצאים במקרה על אותו קו ראייה. δ בקנטאור באתר של ג'ים קלר דלתא בקנטאור, בבסיס הנתונים SIMBAD לגרמי שמיים אסטרונומיים SIMBAD: δ Centauri A. Meilland, Ph. Stee, O. Chesneau & C. Jones: VLTI/MIDI observations of 7 classical Be stars, Astronomy & Astrophysics, Vol. 505, Iss. 2, p. 690-1 (2009) R. S. Levenhagen & N. V. Leister: Spectroscopic analysis of southern B and Be stars, Monthly Notices of the Royal Astronomical Society, Vol. 371, Iss. 1, p. 9 (2006) General Catalogue of Variable Stars: δ Centauri J. R. Percy, J. Hosick, H. Kincaide & C. Pang: Autocorrelation Analysis of Hipparcos Photometry of Short-Period Be Stars, The Publications of the Astronomical Society of the Pacific, Vol. 114, Iss. 795, p. 555 (2002) A. Meilland, F. Millour, Ph. Stee, A. Spang, R. Petrov, D. Bonneau, K. Perraut & F. Massi: δ Centauri: a new binary Be star detected by VLTI/AMBER spectro-interferometry, Astronomy & Astrophysics, Vol. 488, Iss. 3, p. L70 (2008)
איימונה, רוזן סבויה

איימונה, רוזן סבויה (באיטלקית: Aimone di Savoia; ‏15 בדצמבר 1291 – 22 ביוני 1343), היה רוזן סבויה בין השנים 1329–1343. איימונה נולד ב-15 בדצמבר 1291 בשיאמברי, לאמדאו החמישי, רוזן סבויה ולסיביל מבאז'ה, בתם של גידו השני, רוזן באז'ה ובאטריצ'ה ממונטפראט. בשנת 1321 פיקד איימונה על ניהול המצור על קורבייר, ולאחר מכן התיישב באביניון בחצרו של האפיפיור יוחנן העשרים ושניים. בשנת 1323 מת אביו אמדאו החמישי, רוזן סבויה, ואחיו אדוארדו, רוזן סבויה עלה לשלטון במקומו, ואילו איימונה קיבל את השליטה על אזור ברס. בשנת 1329 מת אחיו אדוארדו, ואיימונה עלה לשלטון במקומו. עם עלותו לשלטון תבעה אחייניתו ג'ובאנה מסבויה את השליטה ברוזנות, והסכסוך ביניהם הסתיים רק לאחר ששילם לה איימונה פיצוי כספי. זמן קצר לאחר עלותו לשלטון הצליח איימונה לפתור את המחלוקות עם דודו אמדה השלישי, רוזן ז'נבה, ובשל כך נקרא "משכין השלום". במהלך רוב שנותיו הראשונות בשלטון, נלחם איימונה נגד גיגה השמיני, רוזן ויינואה, ולאחר מותו של הלה במצור על לה פרייר, השיג פיליפ השישי, מלך צרפת הפסקת אש בינו לבין יורשו של גיגה - אימבר השני, רוזן ויינואה. בשנת 1333 ניסה אדוארד השלישי, מלך אנגליה לשכנע אותו שיעמוד לצידו במלחמתו הצפויה עם צרפת, אולם איימונה סירב לתפוס צד בסכסוך. בשנת 1330 הקים איימונה את משרת הקנצלר לצורך ניהולה הרשמי של הרוזנות, ובשנת 1340 הקים בתי משפט שיטפלו בסכסוכים השונים עם בעלי הטירות ברוזנות. ב-22 ביוני 1343 מת איימונה במונמליאן, ובנו אמדאו השישי, רוזן סבויה עלה לשלטון במקומו. ב-1 במאי 1330 התחתן איימונה עם יולנדה פלאולוגינה ממונטפראט, בתם של תאודורו הראשון, מרקיז מונטפראט וארגנטינה ספינולה, ממנה נולדו לו 5 ילדים: אמדאו השישי, רוזן סבויה (1334–1383) ביאנקה מסבויה (1336–1388), התחתנה עם גלאצו ויסקונטי השני ג'ובאני מסבויה (1338–1348) קטרינה מסבויה (1341) לודוביקו מסבויה (1342) בנוסף היו לאיימונה כמה ילדים לא חוקיים, מפילגשיו השונות. מדיה וקבצים בנושא איימונה, רוזן סבויה בוויקישיתוף
עונת 1986/1987 בסרייה א'

עונת 1986/1987 בסרייה א' הייתה העונה ה-85 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-14 בספטמבר 1986 והסתיימו ב-17 במאי 1987. בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו. אסקולי, ברשה ואמפולי היו הקבוצות שעלו מהליגה השנייה. נאפולי זכתה באליפות בפעם הראשונה בתולדות המועדון. בסיום העונה לסרייה ב' ירדו ברשה, אטאלנטה ואודינזה. במקום הקבוצות שירדו לסרייה א' העפילו פסקארה, פיזה וצ'זנה. תוך הורדת 9 נקודות בגלל מעורבות בהימורים בטוטו פייטרו פאולה וירדיס שחקנה של מילאן, כבש 17 שערים וזכה בתואר מלך השערים. מדיה וקבצים בנושא עונת 1986/1987 בסרייה א' בוויקישיתוף נתונים מאתר rsssf
עונת 1987/1988 בסרייה א'

עונת 1987/1988 בסרייה א' הייתה העונה ה-86 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-13 בספטמבר 1987 והסתיימו ב-15 במאי 1988. בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו. פסקארה, פיזה וצ'זנה היו הקבוצות שעלו מהליגה השנייה. מילאן זכתה באליפות בפעם ה-11 בתולדות המועדון. בעקבות החלטה על הגדלת הליגה, בסיום העונה לסרייה ב' ירדו אבלינו ואמפולי. במקום הקבוצות שירדו לסרייה א' העפילו בולוניה, לצ'ה, לאציו ואטאלנטה. תוך הורדת 5 נקודות על התנהגות לא ספורטיבית דייגו מראדונה (ארגנטינה ארגנטינה), שחקנה של נאפולי, כבש 15 שערים וזכה בתואר מלך השערים. מדיה וקבצים בנושא עונת 1987/1988 בסרייה א' בוויקישיתוף נתונים מאתר rsssf
הבחירות לנשיאות הודו 2017

הבחירות לנשיאות הודו נערכו בהודו ביום שני, 17 ביולי 2017, שמונה ימים לפני פקיעת כהונתו של נשיא הודו המכהן פרנב מוקהרג'י. הנשיא המכהן זכאי להתמודד מחדש, משום שאין מגבלה על מספר הקדנציות של נשיא הודו, אך הוא הודיע בינואר 2017 כי לא יתמודד בבחירות אלה. ספירת הקולות הסתיימה ביום חמישי, 20 ביולי 2017 והמנצח בבחירות ראם נאת' קובינד הושבע ונכנס לתפקיד ב-25 ביולי. ראם נאת' קובינד, מושל ביהר, הוכרז כמועמד לנשיא הודו על ידי נשיא מפלגת העם ההודית, עמית שאה, ב-19 ביוני 2017. קווינד אינו מנהיג ואינו פוליטיקאי מן המפלגה. קווינד הגיש את מועמדותו לבחירות ב-23 ביוני 2017. מאירה קומר, לשעבר יושבת ראש של הלוק סבהה (הבית התחתון של הפרלמנט בהודו), הוכרזה על ידי הקונגרס הלאומי ההודי כמועמדת האופוזיציה לנשיא הודו, לאחר פגישה שהתקיימה ב-22 ביוני 2017. נשיא הודו נבחר על ידי חבר אלקטורים (אנ') שכולל את חברי שני בתי הפרלמנט ההודי, את חברי האסיפות המחוקקות של 29 המדינות ושל טריטוריות האיחוד דלהי ופודוצ'רי. בבחירות בשנת 2017, חבר האלקטורים כלל את 776 חברי שני בתי הפרלמנט ההודי ו-4,120 חברי האסיפות המחוקקות. סך כל הקולות של האלקטורים הוא 1,098,882 קולות. נקודת האמצע היא 549,442 קולות. כדי להירשם לבחירות כל מועמד חייב שיציעו אותו לפחות 50 אלקטורים ויתמכו בו 50 אלקטורים נוספים. הבחירות הן בחירות בשיטה היחסית לפי שיטת הקול היחיד הנייד. אופן ההצבעה הוא הצבעה חשאית. אופן בחירתו של הנשיא מוסדר בסעיף 55 של החוקה. ספירת הקולות הסתיימה ביום חמישי, 20 ביולי 2017 וראם נאת' קובינד הוכרז כמנצח, והושבע לתפקיד ב-25 ביולי 2017. פוליטיקה של הודו נשיא הודו Bihar governor Ram Nath Kovind is NDA's Presidential nominee: Amit Shah הבחירות שיעצבו את 2017, באתר News1 מחלקה ראשונה "Election Commission issues notification for President's election". The Hindu. http://eci.nic.in/eci_main/President_VP_Elec2012/Presidential_Elections-FAQ.pdf "Prez polls: BJP picks Bihar governor Ram Nath Kovind". "രാംനാഥ് കോവിന്ദ് എൻഡിഎയുടെ സ്ഥാനാർഥി; എതിർപ്പുമായി പ്രതിപക്ഷം". "Raj Bhavan for man who shunned TV". "BJP appoints Dalit governor eyeing backward votes as Owaisi hints at jumping into Bihar fray to woo Muslims". Ram Nath Kovind files nomination "Election of The President". Press Information Bureau. נבדק ב-28 באפריל 2016. {{cite web}}: (עזרה) Pratyogita Darpan. Upkar Prakashan. pp. 167–. ISBN 9788174828156. נבדק ב-28 באפריל 2016. {{cite book}}: (עזרה) "With 65% votes, Ram Nath Kovind is the next President of India - Rediff.com India News". www.rediff.com. נבדק ב-2017-07-20. "Ram Nath Kovind elected Indias 14th President, to take oath on July 25". נבדק ב-2017-07-20.